Drametse Ngacham

Drametse Ngacham (sẽn dat n yeel tɩ " Drametse tãmpĩ-rãmbã maske", nga sẽn dat n yeel tɩ " tãmpĩ-rãmbã" la cham sẽn dat n yeel tɩ " maske wã reem ")http://www.yoshishimizu.com/ichpp-bhutan yaa reem sẽn yaa sõng b sẽn maand Drametse tẽn-bilã pʋgẽ, sẽn be Bhutan yaanga.http://www.unesco.org/culture/ich/en/lists?RL=00161 B maand-a-la naoor a yiibu, yʋʋmd fãa, Drametse kibsã sasa, sẽn yaa kibs ning sẽn maand ne Bhutan kalendɛɛr kiuug a nu la piig soabã. Yaa Ogyen Tegchok Namdroel Choeling Monastery n sigl kibsã sẽn na n waoog a Padmasambhava, sẽn yaa Buddist karen-saamb sẽn zĩnd yʋʋm kob-gĩnd a 8 soabã.http://www.unesco.org/culture/ich/en/lists?RL=00161

B sã n na n maan we-puglã, b na n talla we-pugli piig la a yoob sẽn ningd maske, la yɩɩn-yɩɩndb piig n na n zĩnd be. Dãnsa rãmba rɩka monastɛɛr fut la gãndg sẽn tar rũms sẽn yaa sɩd rãmba la sẽn yaa kɩbayã. Zĩ-n-bɛɛgdbã wẽeda "simball dãmba, tãb-biisi la tãb-biisi, n paas bang nga, sẽn yaa tãb-bi-bɛd sẽn yaa zulumsi, lag nga, sẽn yaa tãb-bi-bil sẽn yaa zulumsi, la nga chen, sẽn yaa tãb-bi-bil b sẽn wẽed ne tãb-bi-bɛd sẽn gãe". B na n deng n maana pʋʋsg reem soeldep cham, sẽn yaa wẽnd-do-kãsengã pʋgẽ, n yaool n kẽng monesteɛɛrã pʋga.

Yaa yʋʋm kobs la zak la b maand we-rũngã. Yʋʋm kob-gĩnd piig la a nii wã saabẽ, reemã sɩngame n sãeeg n kẽng Bʋtãan babs a taabẽ. http://www.unesco.org/culture/intangible-heritage/06apa_uk.htmRũndã-rũndã, a rat n lebga tẽngẽ weoogo, sẽn na n wilg Bʋtãan nin-buiidã sẽn yaa to-to.

Yaa yʋʋm 2008 la UNESCO yãk tɩ b na n kẽes-a-la b sẽn boond tɩ " Patrimoine culturel immatériel de l'humanité " wã pʋgẽ, la yaa yʋʋm 2005 la b yãk-a. Sebr ning b sẽn da yiis pipi wã wilgame tɩ "bãmb sõor boogdame, bala, b pa le tar zãmsg wakat ye, b pa tar sẽn na yɩl n zãms la b waoog ned ning fãa sẽn na n maan reemã la yɩɩlã, la b leb n pa le nong kom-bɩɩsã ye".

B sẽn maan tʋʋm kãnga, yaa ne b sẽn boond tɩ Japanese Funds-in-Trust for the Safeguarding of Intangible Cultural Heritage, sẽn tũ ne UNESCO. A ra baoodame tɩ b paas monɛstɛɛrã karengã pãnga, n tigim sɛb nins sẽn da be wã, n dɩkd dansã video-rãmba, n vaeesd a kʋdemdã, la b moond koɛɛgã. Tʋʋmdã sẽn wa ne bũmb ninga yaa sebr b sẽn gʋls ne ãngilind ne Dzongkha la filim sẽn tũ ne rẽ. 

 Sebtiise 
Sulli:Wiki World Heritage Intangible Contest for Moore 2023